CELEX: 32013D0291
Language: lt
Date: 1371168000000
Title: 2013/291/ES: 2013 m. birželio 14 d. Komisijos įgyvendinimo sprendimas, kuriuo nustatomos pereinamojo laikotarpio priemonės dėl tam tikrų gyvūninių produktų, kuriems taikomas Europos Parlamento ir Tarybos reglamentas (EB) Nr. 853/2004, įvežtų į Kroatiją iš trečiųjų šalių iki 2013 m. liepos 1 d. (pranešta dokumentu Nr. C(2013) 3475)  Tekstas svarbus EEE

18.6.2013   
            
            
               LT
            
            
               Europos Sąjungos oficialusis leidinys
            
            
               L 164/25
            
         KOMISIJOS ĮGYVENDINIMO SPRENDIMAS
   2013 m. birželio 14 d.
   kuriuo nustatomos pereinamojo laikotarpio priemonės dėl tam tikrų gyvūninių produktų, kuriems taikomas Europos Parlamento ir Tarybos reglamentas (EB) Nr. 853/2004, įvežtų į Kroatiją iš trečiųjų šalių iki 2013 m. liepos 1 d.
   (pranešta dokumentu Nr. C(2013) 3475)
   (Tekstas svarbus EEE)
   (2013/291/ES)
   EUROPOS KOMISIJA,
   atsižvelgdama į Kroatijos stojimo sutartį, ypač į jos 3 straipsnio 4 dalį,
   atsižvelgdama į Kroatijos stojimo aktą, ypač į jo 42 straipsnį,
   kadangi:
   
               (1)
            
            
               Kroatija turėtų įstoti į Sąjungą 2013 m. liepos 1 d. Gyvūniniams produktams bus taikomi 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (1), reikalavimai. Tačiau tam tikri gyvūniniai produktai, įvežti į Kroatiją iki minėtos dienos, neatitinka tame reglamente išdėstytų atitinkamų taisyklių;
            
         
               (2)
            
            
               dalis šių produktų buvo išleisti į laisvą apyvartą Kroatijoje, kiti produktai, kuriems dar neatliktos muitinės procedūros, vis dar prižiūrimi muitinės;
            
         
               (3)
            
            
               siekiant palengvinti perėjimą nuo dabartinės tvarkos Kroatijoje prie tvarkos, atsirandančios dėl Sąjungos teisės aktų taikymo, tikslinga nustatyti pereinamojo laikotarpio priemones dėl prekybos minėtais produktais;
            
         
               (4)
            
            
               tie produktai turėtų būti pateikiami Kroatijos vietos rinkai pagal atitinkamas sąlygas. Visų pirma, atsižvelgiant į tai, kad dabartinė atsekamumo sistema nėra pakankama, minėti reikalavimų neatitinkantys produktai neturėtų būti perdirbami įmonėse, kurios turi leidimus vežti savo produktus į kitas valstybes nares;
            
         
               (5)
            
            
               produktai, kurie neatitinka Reglamento (EB) Nr. 853/2004 reikalavimų, neturėtų būti įvežami į kitas valstybes nares. Siekiant užtikrinti, kad nagrinėjamais produktais nebūtų prekiaujama Sąjungos viduje, valstybės narės turėtų vykdyti tinkamus patikrinimus pagal 1989 m. gruodžio 11 d. Tarybos direktyvą dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (2);
            
         
               (6)
            
            
               tokių produktų eksportas į trečiąsias šalis turėtų atitikti atitinkamą tvarką ir turėtų būti vykdomas pagal 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (3);
            
         
               (7)
            
            
               produktai, kurie, praėjus vieniems metams po įstojimo datos, nebuvo išleisti į laisvą apyvartą ir pateikti rinkai Kroatijoje arba eksportuoti, ir liko sandėliuose prižiūrimi muitinės, turėtų būti sunaikinti;
            
         
               (8)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Taikymo sritis
   Šis Sprendimas taikomas gyvūniniams produktams, kurie atitinka šias sąlygas:
   
               a)
            
            
               jie patenka į Reglamento (EB) Nr. 853/2004 taikymo sritį;
            
         
               b)
            
            
               jie neatitinka Reglamento (EB) Nr. 853/2004 reikalavimų;
            
         
               c)
            
            
               jie buvo įvežti į Kroatiją iš trečiųjų šalių iki 2013 m. liepos 1 d.
            
         2 straipsnis
   Gyvūniniai produktai, išleisti į laisvą apvartą Kroatijoje iki 2013 m. liepos 1 d.
   1 straipsnyje nurodyti gyvūniniai produktai, kurie buvo išleisti į laisvą apvartą Kroatijoje iki 2013 m. liepos 1 d., gali būti toliau pateikiami rinkai Kroatijos teritorijoje vienus metus nuo tos dienos, jeigu jie atitinka šiuos reikalavimus:
   
               a)
            
            
               jie neturi būti perdirbami įmonėse, kurios turi leidimus vežti savo produktus į kitas valstybes nares;
            
         
               b)
            
            
               jie turi būti paženklinti nacionaliniu ženklu, kaip nustatyta pagal Kroatijos nacionalines taisykles laisvo išleidimo į apyvartą dieną, kuris skiriasi nuo Europos Parlamento ir Tarybos reglamento (EB) Nr. 854/2004 (4) I priedo I skirsnio III skyriuje nurodyto sveikumo ženklo ir Reglamento (EB) Nr. 853/2004 II priedo I skirsnyje nurodyto atpažinties ženklo.
            
         3 straipsnis
   Gyvūniniai produktai, įvežti, bet neišleisti į laisvą apyvartą Kroatijoje iki 2013 m. liepos 1 d.
   1 straipsnyje nurodyti gyvūniniai produktai, kurie buvo įvežti į Kroatiją iki 2013 m. liepos 1 d., bet iki tos dienos neišleisti į laisvą apyvartą, gali būti išleisti į laisvą apyvartą Kroatijoje ir pateikti rinkai Kroatijos teritorijoje tik iki 2014 m. birželio 30 d., jeigu jie atitinka 2 straipsnyje išdėstytus reikalavimus.
   4 straipsnis
   Draudimas vežti gyvūninius produktus iš Kroatijos į kitas valstybes nares
   1.   1 straipsnyje nurodyti produktai nevežami iš Kroatijos į kitas valstybes nares.
   2.   Pagal Tarybos direktyvą 89/662/EEB, ypač jos 3 straipsnį, valstybės narės užtikrina, kad 1 straipsnyje nurodytais produktais nebūtų prekiaujama tarp valstybių narių.
   5 straipsnis
   Eksportas į trečiąsias šalis
   Pereinamuoju laikotarpiu iki 2004 m. liepos 1 d. 1 straipsnyje nurodytus produktus galima eksportuoti iš Kroatijos į trečiąsias šalis, jeigu tenkinamos šios sąlygos:
   
               a)
            
            
               turi būti eksportuojama pagal Reglamento (EB) Nr. 178/2002 12 straipsnį;
            
         
               b)
            
            
               kiekviena siunta iš Kroatijos teritorijos turi būti išvežama tiesiogiai, prižiūrint kompetentingai institucijai, ir neturi kirsti kitų valstybių narių teritorijos;
            
         
               c)
            
            
               kiekviena siunta turi būti gabenama kompetentingos institucijos užplombuota transporto priemone; plombos turi būti patikrintos išvežimo iš Kroatijos vietoje.
            
         6 straipsnis
   Muitinės prižiūrimų siuntų sunaikinimas 2014 m. liepos 1 d.
   1 straipsnyje nurodytų produktų siuntos, kurias vis dar prižiūri muitinė, 2014 m. liepos 1 d. sunaikinamos, kontroliuojant kompetentingai institucijai.
   Visas tų siuntų sunaikinimo sąnaudas padengia siuntų savininkai.
   7 straipsnis
   Taikymas
   Šis sprendimas taikomas tik tuo atveju, jeigu įsigalioja Kroatijos stojimo sutartis, nuo šios sutarties įsigaliojimo dienos.
   8 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2013 m. birželio 14 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 139, 2004 4 30, p. 55.
   
      (2)  OL L 395, 1989 12 30, p. 13.
   
      (3)  OL L 31, 2002 2 1, p. 1.
   
      (4)  OL L 139, 2004 4 30, p. 206.